**LĪGUMS Nr. 6.7./1**

**„Sporta laukuma izbūves 1.kārtas būvprojekta realizācija”**

Rēzeknes novada Kaunatas pagastā 2018.gada 23.aprīlī

**Rēzeknes novada pašvaldības Kaunatas pagasta pārvalde**, reģistrācijas Nr.90000048608, vadītāja Sergeja Bašmakova personā, kurš rīkojas saskaņā ar Nolikumu, turpmāk – ***Pasūtītājs***,no vienas pusesun **SIA MODO GOLF** reģistrācijas Nr40003985836, valdes locekļa Māra Gulāna personā, kurš(-a) rīkojas saskaņā ar Statūtiem, turpmāk –***Būvdarbu veicējs***, no otras puses, turpmāk abi kopā arī ***Puses***, vai katrs atsevišķi ***Puse***, saskaņā ar iepirkuma „Sporta laukuma izbūves 1.kārtas būvprojekta realizācija”(identifikācijas Nr. KPP 2018/4), turpmāk – ***Iepirkums***, rezultātiem noslēdz šo līgumu, turpmāk – ***Līgums***, par sekojošo:

1. LĪGUMĀ lietotie termini

1.1. ***Līgums*** – Pušu parakstītais līgums, ieskaitot tā pielikumus, kā arī jebkuru dokumentu, kas papildina vai groza šo līgumu vai tā pielikumus.

1.2. ***Būvobjekts*** – atbilstoši projekta dokumentācijai noteiktā darbu veikšanas teritorija, kurā notiek būvdarbi, ar piegulošo teritoriju.

1.3. ***Būvuzraugs*** – persona, kura pārstāv Pasūtītāju, un Pasūtītāja vārdā ir pilnvarota uzraudzīt būvdarbu izpildes gaitu, tās atbilstību Līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvdarbu veicēja darbu izpildi, pieprasīt Būvdarbu veicējam skaidrojumus par to, saņemt Pasūtītājam adresētu informāciju, apturēt būvniecību, veikt citas Līgumā un normatīvajos aktos noteiktās darbības.

1.4. ***Būvdarbu veicējs*** – būvkomersants, kurš veic būvdarbus, pamatojoties uz noslēgto ar Pasūtītāju Līgumu.

1.5. ***Būvdarbu vadītājs*** – būvspeciālists, kuru ieceļ Būvdarbu veicējs, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem aktiem, Būvprojektam un Līgumam, un kurš pārstāv Būvdarbu veicēju attiecībās ar Pasūtītāju.

1.6. ***Apakšuzņēmējs*** – Būvdarbu veicēja piedāvājumā norādīts uzņēmējs, kas veic kādas būvdarbu daļas izpildi.

1.7. ***Būvdarbu izpildes laika grafiks*** – ietverts Līguma pielikumā Nr.2 – Būvdarbu veicēja piedāvājuma 1 (vienā)lapā.

1.8. ***Projekta dokumentācija*** – SIA „IMU birojs”, reģistrācijas Nr.48503021954, izstrādāts un būvvaldē 2016.gada 15.decembrī akceptēts projekts „Sporta laukuma izbūve Kaunatas pagastā, Rēzeknes novadā”, būvatļaujas Nr. BIS/BV-4.2-2016-584 (2.3.176/2016).

1.9. ***Tāme*** – Līgumam pievienotais Būvdarbu veicēja sagatavotais un Piedāvājumā iekļautais izmaksu aprēķins atbilstoši projekta dokumentācijai.

1. LĪGUMA PRIEKŠMETS

2.1. Pasūtītājs uzdod, un Būvdarbu veicējs apņemas par samaksu, ar savu darbaspēku, darbarīkiem un materiāliem Līgumā un normatīvajos aktos noteiktajā kārtībā un termiņos, labā kvalitātē veikt sporta laukuma izbūves 1.kārtas būvprojekta realizāciju,turpmāk – ***Darbi***, būvobjekta adrese: Rāznas iela 17, Kaunata, Kaunatas pagasts, Rēzeknes novads, atbilstoši Projekta dokumentācijai un Būvdarbu veicēja piedāvājumam Iepirkumā.

2.2. Darbi sevī ietver visus būvdarbus, būvniecības vadību un organizēšanu, būvniecībai nepieciešamo materiālu un iekārtu nodrošināšanu, objekta nodošanu ekspluatācijā, izpilddokumentācijas un citas dokumentācijas sagatavošanu, un citas darbības, kuras izriet no Projekta dokumentācijas un prasībām, lai varētu objektu nodot ekspluatācijā.

2.3. Darbi tiek veikti saskaņā ar Līgumu, Projekta dokumentāciju (Līguma pielikums Nr.1) un Būvdarbu veicējapiedāvājumu Iepirkumā (Līguma pielikums Nr.2).

2.4. Būvdarbu veicējsapliecina, ka viņš ir pienācīgi iepazinies ar Projekta dokumentāciju, ar tajā ietvertajiem risinājumiem, Darbu apjomiem, pielietojamiem materiāliem un prasībām, kā arī ar Darbu veikšanas vietu un tehnisko stāvokli un atsakās saistībā ar to izvirzīt jebkāda satura iebildumus vai pretenzijas pret Pasūtītāju attiecībā uz veicamo Darbu apjomu un termiņiem.

2.4. Izpildītājsapliecina, ka Līguma 2.1.punktā minētie Darbi ir realizējami un, ka finanšu piedāvājumā (ietverts Līguma pielikumā Nr.2) ir iekļauti visi ar Darbu veikšanu saistītie izdevumi.

1. BŪVDARBU VEICĒJA PIENĀKUMI UN TIESĪBAS

3.1. Būvdarbu veicējs apņemas Darbus veikt atbilstoši Projekta dokumentācijai, ievērojot Pasūtītāja norādījumus, spēkā esošos būvnormatīvus un citu normatīvo aktu prasības. Darbi tiek izpildīti precīzi un profesionālajā līmenī.

3.2. Būvdarbu veicējsapņemas atturēties no jebkādas rīcības, kas varētu apgrūtināt Darbu veikšanu vai Pasūtītāja saistību izpildi.

3.3. Būvdarbu veicējsapņemas Darbu veikšanā izmantot tikai Latvijas Republikā un Eiropas Savienībā sertificētus materiālus. Tādu materiālu, kuri nav sertificēti Latvijā vai Eiropas Savienībā, izmantošana ir pieļaujama tikai tādā veidā un gadījumos, kad tas nav pretrunā ar Latvijas Republikas normatīvajiem aktiem un ja Puses par to vienojušās rakstveidā.

3.4. Pēc Pasūtītāja pieprasījuma Būvdarbu veicējamir jāuzrāda Darbos izmantojamo būvizstrādājumu sertifikāti un citi to kvalitāti apliecinošie dokumenti, kā arī Būvobjektam piegādāto materiālu apjomi.

3.5. Ja Būvdarbu veicējamnepieciešams veikt materiālu nomaiņu no piedāvātā materiāla pret analogu, tad Būvdarbu veicējsiesniedz argumentētu iesniegumu par tehniskajā specifikācijā norādītā materiāla maiņu, pievienojot dokumentus, kas sniedz pietiekamu informāciju par analoga materiāla atbilstību izvirzītajām prasībām. Būvdarbu veicējsiesniedz tehniskajā specifikācijā norādītā materiāla un piedāvātā analoga galveno raksturlielumu salīdzinājumu, kas apkopoti tabulas veidā.

3.6. Būvdarbu veicējsnodrošina nepieciešamo materiālu pareizu un kvalitatīvu izmantošanu Darbu veikšanas procesā.

3.7. Būvdarbu veicējamir pienākums pēc Pasūtītāja pieprasījuma iesniegt atskaiti par Darbu gaitu vai informāciju par saistītiem ar Darbiem jautājumiem. Atskaite tiek iesniegta Pasūtītājam 3 (triju) darba dienu laikā, ja Pasūtītājs nav noteicis ilgāku atskaites vai informācijas iesniegšanas termiņu.

3.8. Būvdarbu veicējsBūvobjektā drīkst nodarbināt tikai tās personas, kuras ir darba tiesiskajās attiecībās ar Būvdarbu veicējuvai piedāvājumā norādītajiem apakšuzņēmējiem, personām uz uzņēmuma līguma pamata, saskaņā ar Būvobjektā nodarbināto sarakstu.

3.9. Būvdarbu veicējapienākums ir pirms Darbu uzsākšanas konkrētajā vietā pieņemt no Pasūtītāja būvlaukumu, par ko tiek sastādīts būvlaukuma pieņemšanas – nodošanas akts. Būvlaukums tiek norobežots, uzstādītas brīdinājuma zīmes un veiktas citas normatīvajos aktos noteiktās darbības.

3.10. Būvdarbu veicējsatbild, noslēdzot līgumu ar atkritumu apsaimniekotāju, par tīrību un būvgružu utilizāciju Darbu veikšanas teritorijā visā Darbu izpildes laikā, kā arī par to, lai būvlaukumā esošie būvgruži un materiālu atliekas nepiesārņo būvlaukumu un tam pieguļošo teritoriju. Būvdarbu veicējam ir pienākumspirms objekta nodošanas ekspluatācijā sakārtot Darbu izpildes vietu (aizvākt būvgružus, aizvākt inventāru un tehniku) un atstāt to kārtībā un tīrībā.

3.11. Ja Būvdarbu veicējsDarbu izpildei izmanto Pasūtītāja nodrošinātos inženierkomunikāciju pieslēgumus, tad pirms to izmantošanas uzsākšanas Būvdarbu veicējspar saviem līdzekļiem uzstāda attiecīgā resursa kontroles skaitītāju, kura stāvokli Puses fiksē, sastādot attiecīgu aktu.

3.12. Būvdarbu veicējsDarbus veic taupīgi un racionāli, izmantojot Darbu izpildei nepieciešamos materiālus un atvēlētos resursus.

3.13. Būvdarbu veicējamjāveic visi nepieciešamie pasākumi, lai novērstu kaitējumu, kas varētu rasties trešajai personai Darbu izpildes rezultātā no Darbu uzsākšanas līdz Darbu pabeigšanai.

3.14. Būvdarbu veicējamir pienākums jebkurā laikā nodrošināt Pasūtītāja pārstāvju un kontroles funkcijas veicošo institūciju pārstāvju iekļūšanu Darbu izpildes teritorijā.

3.15. Būvdarbu veicējamir pienākums normatīvajos aktos noteiktajā kārtībā izstrādāt un kārtot Darbu veikšanas dokumentāciju visā Darbu veikšanas laikā, tostarp, būvdarbu žurnālu, atzinumu par gatavību nodošanai ekspluatācijā.

3.16. Būvdarbu veicējamjānodrošina, lai Līgumā paredzētos Darbus uz vietas Būvobjektā organizētu un vadītu Iepirkumā piedāvātais Būvdarbu vadītājs. Būvdarbu vadītāja nomaiņa ir atļauta tikai ar Pasūtītāja rakstisku piekrišanu, nodrošinot līdzvērtīgas kvalifikācijas personālu. Būvdarbu veicējsBūvdarbu vadītāja nomaiņu lūdz rakstveidā, pievienojot lūgumam visus Būvdarbu vadītāja kvalifikācijas izvērtēšanai nepieciešamos dokumentus. Gadījumā, ja Būvdarbu veicējsnomaina Būvdarbu vadītāju bez saskaņošanas ar Pasūtītāju, vai Pasūtītājs nepiekrīt Būvdarbu vadītāja nomaiņai, Pasūtītājs ir tiesīgs vienpusēji atkāpties no Līguma. Līguma izbeigšana netiek piemērota gadījumos, kad Būvdarbu vadītāja nomaiņai ir objektīvi iemesli – piemēram, darbinieka nāves vai darba nespējas gadījumā.

3.17. Būvdarbu veicējamjānodrošina, lai Darbus izpildītu Iepirkumā piedāvātie apakšuzņēmēji (ja tādi tiek piesaistīti). Apakšuzņēmēju nomaiņa ir atļauta tikai ar iepriekšēju Pasūtītāja rakstisku piekrišanu. Būvdarbu veicējspiekrišanu apakšuzņēmēja nomaiņai lūdz rakstveidā, pievienojot lūgumam visus apakšuzņēmēja kvalifikācijas izvērtēšanai nepieciešamos dokumentus. Gadījumā, ja Būvdarbu veicējsnomaina apakšuzņēmēju bez saskaņošanas ar Pasūtītāju, vai Pasūtītājs nepiekrīt apakšuzņēmēja nomaiņai, Pasūtītājs ir tiesīgs vienpusēji atkāpties no Līguma.

4. PASŪTĪTĀJA PIENĀKUMI UN TIESĪBAS

4.1. Pasūtītājs saņem būvatļauju un veic visas darbības, kas saistās ar būvatļaujas saņemšanu.

4.2. Pasūtītājs ir tiesīgs pēc saviem ieskatiem veikt Darbu izpildes pārbaudes.

4.3. Pasūtītājam ir tiesības nolīgt sertificētu būvuzraugu, kurš kontrolē Darbu izpildi, pielietojamo būvmateriālu kvalitāti un citu Līguma noteikumu ievērošanu.

4.4. Darbu organizatoriskie jautājumi tiek risināti un izskatīti būvsapulcēs, kurās piedalās: Būvdarbu vadītājs, būvuzraugs un Pasūtītāja pilnvarots pārstāvis, kā arī Pasūtītāja pieaicinātās personas. Būvsapulču sasaukšanu, organizēšanu un protokolēšanu nodrošina Pasūtītāja pārstāvis.

4.5. Pasūtītājs ir tiesīgs neakceptēt būvmateriālu un būvizstrādājumu nomaiņu pret analogu, ja tam nav argumentēts pamatojums un/vai piedāvātais analogs neatbilst sākotnēji izvirzītajām prasībām.

4.6. Pasūtītājam un būvuzraugam ir tiesības apturēt Darbus, ja Būvdarbu veicējsvai tā personāls neievēro uz Darbiem attiecināmos normatīvos aktus vai Līguma nosacījumus. Darbus Būvdarbu veicējsir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Būvdarbu veicējamnav tiesību uz Līgumā noteiktā Darbu izpildes termiņa pagarinājumu sakarā ar šādu Darbu apturēšanu.

4.7. Pasūtītājam ir pienākums Līguma darbības laikā nekavējoties brīdināt Būvdarbu veicējupar neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.

4.8. Gadījumā, ja Būvdarbu veicējsatklāj neparedzētus apstākļus, kas var kavēt izpildīt ar Līgumu uzņemtās saistības, Būvdarbu veicējamir pienākums nekavējoties rakstiski paziņot par to Pasūtītājam. Ja Darbu izpilde ir tikusi apturēta, tā tiek atsākta pēc tam, kad Puses ir vienojušās un kad Pasūtītājs ir devis rīkojumu turpināt Darbus.

4.9. Pasūtītājs ir tiesīgs pieprasīt informāciju par Būvobjektā nodarbināto personu darba tiesiskajām attiecībām.

* 1. 5. LĪGUMA SUMMA UN NORĒĶINU KĀRTĪBA

5.1. Pasūtītājs apņemas samaksāt Būvdarbu veicējampar Darbu izpildi **EUR 105 827.76** viens simts pieci tūkstoši astoņi simti divdesmit septiņi euro 76 centi), turpmāk – ***Līguma cena***. Pievienotās vērtības nodokli, turpmāk – ***PVN***, (21%) EUR 22 223.83 (divdesmit divi tūkstoši divi simti divdesmit rīs euro 83 centi)) apmērā, Pasūtītājs apņemas samaksāt Pievienotās vērtības nodokļa likuma 142.pantā noteiktajā kārtībā. Kopējā Līguma summa ar PVN – **EUR 128 051.59** (viens simts divdesmit astoņi tūkstoši piecdesmit viens euro 59 centi)), saskaņā ar Būvdarbu veicēja Iepirkumā iesniegto finanšu piedāvājumu (ietverts Līguma pielikumā Nr.2).

5.2. Kopējās Līguma summas samaksu Pasūtītājs veic šādā kārtībā:

5.2.1. Priekšapmaksu – avansa maksājumu 30% (trīsdesmit procentu) apmērā no Līguma cenas – **EUR 38 415.48** (trīsdesmit astoņi tūkstoši četri simti piecpadsmit euro 48 centi) Pasūtītājs veic pēc Būvdarbu veicējaciviltiesiskās atbildības un atbildīgā būvdarbu vadītāja apdrošināšanas polises uzrādīšanas10 (desmit) darba dienu laikā pēc Būvdarbu veicēja avansa rēķina saņemšanas.

5.2.2. Galīgo norēķinu ar Būvdarbu veicēju Pasūtītājs veic pēc būvvaldes akta parakstīšanas par objekta pieņemšanu ekspluatācijā, izpilddokumentācijas un garantijas laika saistību izpildes nodrošinājuma saņemšanas 10 (desmit) darba dienu laikā pēc atbilstoša Būvdarbu veicēja rēķina saņemšanas.

5.2.3. Maksājumi tiek veikti bezskaidras naudas norēķina veidā uz Būvdarbu veicēja norādīto bankas kontu.

5.3. Nekvalitatīvi vai neatbilstoši veiktie Darbi netiek pieņemti un netiek apmaksāti līdz defektu novēršanai un šo Darbu pieņemšanai.

5.4. Par samaksas brīdi uzskatāms bankas atzīmes datums Pasūtītāja maksājuma uzdevumā.

6. LĪGUMA IZPILDES TERMIŅI

6.1. Darbus ir paredzēts veikt izglītības iestādē, līdz ar to Būvdarbu veicējam jāievēro drošības noteikumi, un Darbi jāveic saskaņā ar noslēgto Līgumu.

6.2. Līgums stājās spēkā no tā abpusējās parakstīšanas brīža, un ir spēkā līdz Pušu saistību pilnīgai izpildei.

6.3. Būvdarbu veicējs izpilda Darbus saskaņā ar Būvdarbu izpildes laika grafiku (ietverts Līguma pielikumā Nr.2).

6.4. Pilnīgu Līgumā noteikto ar būvniecības procesu saistīto Darbu izpildi, tai skaitā, objekta nodošanu ekspluatācijā Būvdarbu veicējs pabeidz **4** (četru) **mēnešu laikā** no Līguma noslēgšanas dienas.

6.5. Darbus Būvdarbu veicējs uzsāk ne vēlāk kā 10 (desmit) darba dienu laikā no Līguma noslēgšanas dienas.

6.5. Būvdarbu veicējs apņemas nekavējoties ziņot Pasūtītājam par visiem objektīviem apstākļiem vai šķēršļiem, kas kavē Darbu izpildi atbilstoši Līguma 6.3.punktā norādītajam grafikam un objekta nodošanu Līguma 6.4.punktā noteiktajā termiņā.

7. DARBU NODOŠANA – PIEŅEMŠANA

7.1. Pēc visu Darbu pabeigšanas Būvdarbu veicējs iesniedz Pasūtītājam apliecinājumu par Darbu pilnīgu pabeigšanu un visu ar būvdarbu veikšanu saistīto dokumentāciju.

7.2. Pasūtītājs 5 (piecu) darba dienu laikā pēc Līguma 7.1.punktā minēto dokumentu saņemšanas, pieaicinot būvuzraugu un Būvdarbu veicēju, pārbauda Darbu izpildi, par to sastādot aktu.

7.3. Darbu pieņemšanas – nodošanas aktā jābūt norādītai šādai informācijai:

7.3.1. defekti, kas atklāti būvdarbu nodošanas laikā;

7.3.2. termiņš, kādā jānovērš atklātie defekti un nākamās pārbaudes datums.

7.4. Pasūtītājs ir tiesīgs atteikties no izpildīto Darbu pieņemšanas, ja pieņemšanas laikā tiek atklāti defekti.

7.5. Darbu pieņemšanas – nodošanas aktu paraksta Puses, kā arī citas personas, kas piedalās Darbu pieņemšanas – nodošanas procedūrā. Katrai Pusei paliek viens parakstīts akta eksemplārs.

7.6. Pārbaudes laikā konstatētos defektus novērš Būvdarbu veicējs uz sava rēķina aktā noteiktajā termiņā. Aktā norādītais defektu novēršanas termiņš nav uzskatāms par Līguma izpildes termiņa pagarinājumu.

7.7. Ja netiek konstatēti defekti un tiek konstatēts, ka būvdarbi ir paveikti kvalitatīvi un atbilstoši Projekta dokumentācijai un Pasūtītāja norādījumiem, Puses sastāda savstarpējo Darbu pieņemšanas – nodošanas aktu.

7.8. Pēc visu Darbu pabeigšanas objekts tiek pieņemts ekspluatācijā būvniecību regulējošajos normatīvajos aktos noteiktajā kārtībā. Darbi tiek uzskatīti par izpildītiem un nodotiem Pasūtītājam ar brīdi, kad tiek parakstīts akts par objekta pieņemšanu ekspluatācijā.

8. PUŠU ATBILDĪBA

8.1. Puses ir atbildīgas par Līgumā noteikto saistību pilnīgu izpildi atbilstoši Līguma nosacījumiem.

8.2. Būvdarbu veicējs:

8.2.1. ir atbildīgs, lai, veicot Darbus, tiktu ievērotas Būvniecības likuma, Vispārīgo būvnoteikumu, Latvijas būvnormatīvu un citu Latvijas Republikas normatīvo aktu prasības, tostarp, darba aizsardzības un ugunsdrošības noteikumu prasības;

8.2.2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;

8.2.3. līdz būvvaldes akta par objekta pieņemšanu ekspluatācijā parakstīšanas uzņemas visus ar Būvobjektu, Darbiem, būvmateriāliem un iekārtām saistītos riskus, sedz visus zaudējumus, kas radušies Būvobjektam, materiāliem un tehniskajiem līdzekļiem;

8.2.4. ievēro un izpilda Pasūtītāja likumīgās prasības.

8.3.Pasūtītājs:

8.3.1. veic samaksu par veiktajiem DarbiemLīgumā noteiktajā kārtībā;

8.3.2. nozīmē būvuzraugu;

8.3.3. sniedz Būvdarbu veicējam Pasūtītājam pieejamo Līguma izpildei nepieciešamo Būvdarbu veicēja pieprasīto informāciju un dokumentus.

8.4. Ja Būvdarbu veicējs neievēro Līguma 6.sadaļā un Būvdarbu izpildes laika grafikā noteiktos termiņus, tas maksā Pasūtītājam līgumsodu 0,05% apmērā no kopējās Līguma cenas par katru nokavēto dienu, bet ne vairāk kā 10% (desmit procenti) no Līguma kopējās cenas.

8.5. Ja Pasūtītājs savlaicīgi neveic Līgumā paredzētos maksājumus, tas maksā Būvdarbu veicējam līgumsodu 0,05% apmērā no nokavētā maksājuma summas par katru maksājuma kavējuma dienu, bet ne vairāk kā 10% (desmit procenti) no Līguma kopējās cenas.

8.6. Līgumsoda samaksa neatbrīvo Puses no Līgumā noteikto saistību pilnīgas izpildes.

9. NEPĀRVARAMAS VARAS APSTĀKĻI

9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, epizootijas un kara darbība, nemieri, blokādes, valsts varas un pārvaldes institūciju lēmumi.

9.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc tās ieskatiem, ir iespējama un paredzama Līguma saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

9.3. Ja nepārvaramas varas apstākļu un to seku dēļ nav iespējams izpildīt Līguma saistības ilgāk kā 3 (trīs) mēnešus, Puses pēc iespējas ātrāk uzsāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā, vai arī izbeidz Līgumu.

10. GARANTIJAS SAISTĪBAS

10.1. Būvdarbu veicējs garantē, ka izpildītie Darbi atbilst Projekta dokumentācijai, Līguma, Latvijas būvnormatīvu un citu Latvijas Republikas normatīvo aktu prasībām. Būvdarbu veicējs ir atbildīgs par visiem bojājumiem un Pasūtītājam nodarītajiem zaudējumiem, kas rodas vai var rasties objektā sakarā ar izpildīto Darbu neatbilstību Projekta dokumentācijai, Līguma, Latvijas būvnormatīvu un citu Latvijas Republikas normatīvo aktu prasībām.

10.2. Darbu garantijas termiņš ir **60** (sešdesmit) **mēneši** pēc būvvaldes akta parakstīšanas par objekta pieņemšanu ekspluatācijā.

10.3. Būvdarbu veicējs garantijas termiņā, saņemot Pasūtītāja rakstisku paziņojumu, uzņemas uz sava rēķina novērst objektā konstatētos defektus, trūkumus, neatbilstības Līguma vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Būvdarbu veicējam jāierodas un defektu akta sastādīšanu. Pasūtītāja noteiktais defektu novēršanas termiņš nedrīkst būt mazāks par 3 (trim) darba dienām, ja vien Puses nevienojas par citu termiņu.

10.4. Puses sastāda defektu aktu, tajā norādot bojājumus, neatbilstības vai trūkumus Darbos vai pielietotajos materiālos, ka arī to novēršanas termiņu. Gadījumā, ja Būvdarbu veicējs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvdarbu veicējam. Pasūtītājs 3 (triju) darba dienu laikā nosūta sastādīto aktu Būvdarbu veicējam.

10.5. Gadījumā, ja Puses, sastādot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai arī garantijas ietvaros veikto darbu kvalitātei, Puses 2 (divu) darba dienu laikā rakstiski vienojas par eksperta pieaicināšanu. Eksperta viedoklis ir izšķirošs. Eksperta apmaksu sedz tā Puse, kuras viedoklis netika apstiprināts ar eksperta atzinumu. Ja Puses nevar vienoties par pieaicināmo ekspertu, tad tiek uzaicināts Pasūtītāja norādītais eksperts, kura viedoklis ir saistošs abām Pusēm.

11. APDROŠINĀŠANA UN GARANTIJAS NODROŠINĀJUMS

11.1. Civiltiesiskās atbildības apdrošināšana.

11.1.1. Būvdarbu veicējam ir pienākums apdrošināt savu un atbildīgā būvdarbu vadītāja civiltiesisko atbildību par tā darbības vai bezdarbības rezultātā nodarīto kaitējumu trešo personu dzīvībai un veselībai un nodarītiem zaudējumiem trešo personu mantai atbilstoši Latvijas Republikas normatīvajiem aktiem, uzrādot attiecīgas apdrošināšanas polises ne vēlāk kā 10 (desmit) darba dienu laikā pēc Līguma noslēgšanas.

11.1.2. Polises derīguma termiņš nevar būt īsāks par Līguma izpildes termiņu. Ja tiek pagarināts Līguma izpildes termiņš, tad Būvdarbu veicējam ir pienākums pagarināt arī apdrošināšanas polises termiņu.

11.2. Garantijas laika saistību izpildes nodrošinājums.

11.2.1. Būvdarbu veicējam ir pienākums ne vēlāk kā 10 (desmit) darba dienu laikā pēc objekta nodošanas ekspluatācijā iesniegt Pasūtītājam kredītiestādes vai apdrošināšanas sabiedrības, turpmāk – ***Garantijas devējs***, izsniegto Garantijas laika saistību izpildes nodrošinājumu 5% (piecu procentu) apmērā no Līguma summas atbilstoši nodrošinājuma formai (Līguma pielikums Nr.\_\_\_\_\_\_\_), ar kuru Garantijas devējs neatsaucami apņemas izmaksāt Pasūtītājam jebkuru summu vai summas pēc Pasūtītāja rakstveida pieprasījuma, ja Būvdarbu veicējs nepilda garantijas noteikumussaskaņā ar Līgumu.

11.2.2. Garantijas laika saistību izpildes nodrošinājumam ir jābūt spēkā visu Līgumā noteikto garantijas laiku pēc būvvaldes akta parakstīšanas par objekta pieņemšanu ekspluatācijā.

12. LĪGUMA IZBEIGŠANA

12.1. Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.

12.2. Pasūtītājs, 10 (desmit) darba dienas iepriekš nosūtot Būvdarbu veicējam rakstisku paziņojumu, ir tiesīgs vienpusēji izbeigt Līgumu, ja:

12.2.1. Būvdarbu veicējs neievēro Līguma 6.4.punktā noteikto Darbu izpildes termiņu saskaņā ar Līgumam pievienoto Būvdarbu izpildes laika grafiku, vai Līguma 6.5.punktā noteikto Darbu uzsākšanas termiņu, ja Būvdarbu veicēja nokavējums ir sasniedzis vismaz 10 (desmit) darba dienas;

12.2.2. Būvdarbu veicējs neievēro likumīgus būvuzrauga vai Pasūtītāja norādījumus vai arī nepilda kādas Līgumā noteiktās saistības vai pienākumus un, ja Būvdarbu veicējs šādu neizpildi nav novērsis 10 (desmit) darba dienu laikā pēc attiecīga rakstiska Pasūtītāja vai būvuzrauga paziņojuma saņemšanas;

12.2.3. uzsākta Būvdarbu veicēja likvidācija vai arī Būvdarbu veicējs ir atzīts par maksātnespējīgu;

12.2.4. Būvdarbu veicējs nomaina Būvdarbu vadītāju bez saskaņošanas ar Pasūtītāju, vai Pasūtītājs nepiekrīt Būvdarbu vadītāja nomaiņai;

12.2.5. Būvdarbu veicējs nomaina apakšuzņēmēju bez saskaņošanas ar Pasūtītāju, vai Pasūtītājs nepiekrīt apakšuzņēmēja (personas, uz kuru iespējām Būvdarbu veicējs balstās) nomaiņai;

12.2.6. Būvdarbu veicējs Darbu izpildei piesaista personas, kuras nav darba tiesiskajās attiecībās ar Būvdarbu veicēju vai tā norādītajiem apakšuzņēmējiem.

12.3. Būvdarbu veicējs, 10 (desmit) darba dienas iepriekš nosūtot Pasūtītājam rakstisku paziņojumu, ir tiesīgs vienpusēji izbeigt līgumu, ja Pasūtītājs Līgumā noteiktajos termiņos neveic maksājumus, un Pasūtītāja nokavējums ir sasniedzis vismaz 20 (divdesmit) dienas.

12.4. Izbeidzot Līgumu 12.1., 12.2. vai 12.3.punktā noteiktajos gadījumos, Puses noformē un paraksta atsevišķu aktu par faktiski izpildīto Darbu apjomu un to vērtību. Noformējot aktu, Puses ņem vērā izpildīto Darbu kvalitāti. Pasūtītājs samaksā Būvdarbu veicējam par izpildītajiem Darbiem atbilstoši noformētajam aktam. Nekvalitatīvi izpildītie Darbi netiek apmaksāti.

12.5. Ja tiek konstatēts, ka Līguma izbeigšanas brīdī faktiski izpildīto Darbu vērtība ir mazāka par Būvdarbu veicējam izmaksātoavansa summu, Būvdarbu veicējs5 (piecu) darba dienu laikā pēc Līguma 12.4.punktā minētā akta parakstīšanas atmaksā Pasūtītājam nedzēsto avansa summu.

12.6. Savstarpējos norēķinus Puses veic 10 (desmit) dienu laikā pēc Līguma 12.4.punktā minētā akta parakstīšanas.

12.7. Veicot maksājumu saskaņā ar Līguma 12.6.punktu, Pasūtītājs ir tiesīgs ieturēt aprēķināto līgumsodu un zaudējumu atlīdzību.

1. STRĪDU IZSKATĪŠANAS KĀRTĪBA UN CITI NOSACĪJUMI

13.1. Visi jautājumi, kas nav atrunāti Līgumā, tiek risināti saskaņā ar Latvijas Republikas normatīvajiem aktiem (Būvniecības likums, Vispārīgie būvnoteikumi u.c.), kas attiecas uz noslēgto Līgumu un Darbu izpildi.

13.2. Līguma izpildes laikā radušos strīdus Puses risina savstarpēji vienojoties vai, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā.

* 1. Ja kādai no Pusēm tiek mainīts juridiskais statuss, adrese, vai citi rekvizīti, tā nekavējoties, ne vēlāk kā 3 (triju) darba dienu laikā rakstiski paziņo par to otrai Pusei.
  2. Līguma grozījumi ir pieļaujami tikai Publisko iepirkumu likuma 61.pantā noteiktajos gadījumos. Jebkuri Līguma grozījumi un papildinājumi ir spēkā tikai tad, ja tie izdarīti rakstveidā, un tos parakstījuši abu Pušu pilnvaroti pārstāvji.
  3. Līguma grozījumi un papildinājumi kļūst par Līguma neatņemamu sastāvdaļu – Līguma pielikumu, ja tie noformēti Līguma 13.4.punktā noteiktajā kārtībā.
  4. Līgums sastādīts 2 (divos) identiskos eksemplāros ar vienādu juridisko spēku, no kuriem viens eksemplārs glabājas pie Pasūtītāja un viens – pie Būvdarbu veicēja.

1. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | BŪVDARBU VEICĒJS |
| **Kaunatas pagasta pārvalde** | **SIA MODO GOLF** |
|  |  |
|  |  |
|  |  |
|  |  |
|  |  |
|  |  |
|  | <*paraksta atšifrējums*> |